ddrg/super_eurlex huggingface dataset:
39.

giver udtryk for dyb bekymring over og solidaritet med det stigende antal migranter, flygtninge og asylansøgere, herunder stadig flere kvinder, der er ofre for konflikter, forfølgelse, forvaltningsproblemer, fattigdom, ulovlig migration, menneskehandel og smuglernetværk; understreger, at der er et presserende behov for at træffe reelle foranstaltninger med henblik på at tackle de grundlæggende årsager til migrationsstrømmene og for at finde langsigtede løsning baseret på respekten for menneskerettighederne og menneskets værdighed og for dermed at tage fat på den eksterne dimension af flygtningekrisen, herunder ved at finde bæredygtige løsninger på konflikter i vores nabolande, bl.a. gennem udvikling af samarbejde og partnerskaber med de pågældende tredjelande, der overholder folkeretten og sikrer respekten for menneskerettighederne i disse lande; udtrykker dyb bekymring over volden mod migrantbørn, herunder forsvundne uledsagede migrantbørn, og tilskynder til genbosættelse, familiesammenføring og humanitære korridorer; er dybt bekymret over den vanskelige situationen for og det stigende antal internt fordrevne og opfordrer til, at der sikres en sikker tilbagesendelse, genbosættelse eller lokal integration; opfordrer EU og dets medlemsstater til at yde humanitær bistand, hvad angår uddannelse, bolig, sundhed og andre humanitære formål, der hjælper flygtninge tættest på deres hjemland, og til at sikre, at tilbagesendelsespolitikker gennemføres korrekt; understreger behovet for en omfattende menneskerettighedsbaseret tilgang til migration og opfordrer EU til at samarbejde endnu tættere med FN, regionale organisationer, regeringer og NGO'er; opfordrer medlemsstaterne til fuldt ud at gennemføre EU's fælles asylpakke og den fælles migrationslovgivning, navnlig for at beskytte sårbare asylansøgere; understreger, at begreberne sikre lande og sikre oprindelseslande ikke bør hindre en individuel behandling af asylansøgninger; advarer imod instrumentalisering af EU's udenrigspolitik som »migrationsstyring«; opfordrer EU og medlemsstaterne til at indføre fuld gennemsigtighed for så vidt angår de midler, der er afsat til tredjelande til samarbejde om migration, og til at sikre, at et sådant samarbejde ikke gavner strukturer, der er involveret i krænkelser af menneskerettighederne, men i stedet går hånd i hånd med indsatserne for at forbedre menneskerettighedssituationen i disse lande;
F.

der henviser til, at UK hvad angår borgernes rettigheder har: — accepteret, at alle EU-borgere med lovligt ophold i UK og UK-borgere med lovligt ophold i en EU-27-medlemsstat og deres respektive familiemedlemmer på tidspunktet for den britiske udtræden kommer til at nyde godt af samtlige de rettigheder, der er fastslået i EU-retten og fortolket af Den Europæiske Unions Domstol, på grundlag af beskyttelsesforanstaltninger, som vil blive fastsat i udtrædelsesaftalen; — accepteret, at borgernes kernefamiliemedlemmer samt personer med et vedvarende forhold til dem, som i øjeblikket opholder sig uden for værtsstaten, vil være beskyttet af udtrædelsesaftalen, og at denne beskyttelse også kommer til at omfatte børn, der bliver født i fremtiden og uden for værtsstaten; — accepteret, at en fortsat opretholdelse af borgernes rettigheder vil være garanteret for livstid via en forholdsmæssig procedure, som vil være omfattet af passende beskyttelsesklausuler i overensstemmelse med EU's retsopfattelse. Denne procedure og disse beskyttelsesklausuler kommer til at figurere i udtrædelsesaftalen; — accepteret, at de administrative procedurer skal være gennemskuelige, smidige og effektive, at formularerne skal være korte, enkle og brugervenlige, og at ansøgninger, der indgives af familiemedlemmer samtidig, skal behandles sammen; — accepteret, at alle relevante rettigheder, som bygger på EU-retten, bliver sikret og nøjagtigt beskrevet i udtrædelsesaftalen; — accepteret, at alle rettigheder til social sikring i henhold til EU-retten vil blive opretholdt. Dette omfatter overførsel af alle ydelser, der er egnede til at overføres; — accepteret, at bestemmelserne om borgernes rettigheder i udtrædelsesaftalen vil blive inkorporeret i en særlig UK-retsakt, således at disse rettigheder har direkte virkning;
2.

glæder sig over udviklingen af nye finansielle tjenesteydelser og institutioner, der bidrager til konkurrence på de finansielle markeder og giver nye muligheder for forbrugerne; bemærker imidliertid, at FinTech-finansieringen i Europa i 2016 kun beløb sig til 2,2 mia. USD sammenlignet med 12,8 mia. USD i USA og 8,6 mia. USD i Kina, hvilket viser, at der er et presserende behov for en hurtig mentalitetsændring og en tilstrækkelig lovgivningsmæssig tilpasning til den teknologiske udvikling, for at Europa kan blive et førende marked for innovation; understreger, at et ægte indre detailmarked for finansielle tjenesteydelser med et højt niveau af forbrugerbeskyttelse og lige konkurrencevilkår for nye markedsdeltagere vil gøre EU attraktivt som centrum for innovative finansielle tjenesteydelser og give forbrugerne et større og bedre udvalg til lavere priser; understreger, at selv om revolutionerende teknologier er en udfordring for lovgivningen, giver de også store muligheder for innovation, som er til gavn for slutbrugere, og virker stimulerende på den økonomiske vækst og jobskabelsen;
47.

gentager, at Natura 2000-programmet traditionelt finansieres gennem medfinansiering; opfordrer medlemsstaterne til at øge deres Natura 2000-finansiering betragteligt for at medfinansieringssatsen kan blive mere attraktiv og for at øge udnyttelsen af midlerne, og til at der træffes foranstaltninger for at nedbringe bureaukratiet for ansøgere og projektstøttemodtagere;
af)

at anmode Kommissionen om sammen med Den Europæiske Investeringsbank og andre multilaterale finansielle institutioner at arbejde hen imod en vellykket gennemførelse af investeringsplanen for Europa og en særlig støttemekanisme for lande i Det Østlige Partnerskab, der er engageret i at gennemføre associeringsaftalerne; at anmode om, at der oprettes en trustfond for Ukraine, Georgien og Moldova, som er baseret på bedste praksis inden for multidonorinstrumenter, men samtidig understrege, at denne trustfond bør fokusere på private og offentlige investeringer, navnlig investeringer i social og økonomisk infrastruktur, og sigte på at styrke absorptionskapaciteten for investeringer, samt på koordinering af de internationale finansielle institutioner og den internationale donorstøtte på stedet; at overveje at afholde en donorkonference for Ukraine for at støtte landets humanitære behov som følge af konflikten i den østlige del og annekteringen af Krim; at sikre, at anvendelsen af alle disse midler også kontrolleres nøje for at undgå uretmæssig anvendelse
19.

opfordrer Kommissionen til at gribe mere aktivt ind for at bekæmpe diskrimination af LGBTI-personer og homofobi, også ved hjælp af konkrete lovgivningsmæssige foranstaltninger, under hensyntagen til medlemsstaternes beføjelser; anbefaler, at der iværksættes overvågning af LGBTI-personers rettigheder, og at der fremlægges klare og tilgængelige oplysninger vedrørende anerkendelse af grænseoverskridende rettigheder for LGBTI-personer og deres familier i EU; mener, at medlemsstaterne på passende vis bør investere i at levere målrettet uddannelse i forskellige faser for at forebygge mobning og bekæmpe homofobi på en struktureret måde;
14.

udtrykker alvorlig bekymring over den måde, retsvæsenet i Tyrkiet fungerer på, efter at domstolen i Istanbul har besluttet fortsat at tilbageholde to fængslede journalister, Mehmet Altan og Şahin Alpay, selv om forfatningsdomstolen havde anmodet om at få dem løsladt med den begrundelse, at deres rettigheder var blevet krænket under varetægtsfængslingen; bemærker, at dette udgør en yderligere forringelse af retsstatsprincippet; beklager dybt, at chefen for Amnesty International i Tyrkiet, Taner Kılıç, for nylig er blevet arresteret igen, hvilket generelt anses for at være en karikatur af retfærdighed, og opfordrer til, at sigtelserne mod ham og hans medtiltalte (»Istanbul Ti«) frafaldes, da der ikke er blevet fremlagt nogen konkrete beviser mod dem;
15.

opfordrer Kommissionen til at imødekomme civilsamfundets opfordringer til, at finansieringen bliver tilstrækkeligt fleksibel til, at græsrodsorganisationer, som udfører deres arbejde i samfundet, kan ansøge om finansiering, at en bred vifte af spørgsmål vedrørende pigers og kvinders rettigheder kan blive taget op sideløbende med kvindelig kønslemlæstelse, idet der anlægges en helhedsorienteret tilgang, og at der kan etableres forbindelser mellem organisationer, der arbejder i EU, og dem, der arbejder i de lande, der har denne praksis; glæder sig i denne forbindelse over det arbejde, der udføres af det europæiske netværk End FGM (»stop kvindelig kønslemlæstelse«) og dets medlemmer, herunder gennem Change Plus-projektet, med at uddanne repræsentanter for lokalsamfundene til at fremme ikke alene lovgivningsmæssige ændringer, men også en adfærdsændring i deres lokalsamfund;
(2)

Af artikel 10 i traktaten om Den Europæiske Union fremgår det bl.a., at Unionens funktionsmåde bygger på det repræsentative demokrati, hvor borgerne repræsenteres direkte på EU-plan i Europa-Parlamentet, og medlemsstater repræsenteres af deres regeringer, der selv er demokratisk ansvarlige over for deres nationale parlamenter eller borgere, i Rådet. Artikel 14, stk. 2, i traktaten om Den Europæiske Union om Europa-Parlamentets sammensætning finder derfor anvendelse inden for konteksten af de bredere institutionelle ordninger, der er fastsat i traktaterne, og som ligeledes omfatter bestemmelserne om beslutningstagning i Rådet —
A.

der henviser til, at evalueringen af den eksisterende lovgivning i henhold til den interinstitutionelle aftale om bedre lovgivning bør danne grundlag for konsekvensanalyser, for så vidt angår mulighederne for fremtidige tiltag;
D.

der henviser til, at mindst 891 personer på nuværende tidspunkt er involveret i eller afventer retssager i Egypten under tiltale for forhold, der kan medføre dødsstraf; der henviser til, at mindst 38 personer, der var under 18 år på tidspunktet for deres påståede lovovertrædelse, er blevet tiltalt sammen med voksne for forhold, der indebærer dødsstraf; der henviser til, at domstolene foreløbigt har indstillet mindst syv af disse personer til dødsstraf; der henviser til, at idømmelse og fuldbyrdelse af dødsstraf mod personer, der var under 18 år på gerningstidspunktet, er en krænkelse af folkeretten, herunder FN's konvention om barnets rettigheder samt artikel 111 i Egyptens børnelov; der henviser til, at Egypten er part i talrige internationale konventioner om politiske og borgerlige rettigheder, tortur, rettigheder for børn og unge og retfærdig rettergang;
44.

anmoder ECB om at sikre uafhængigheden af medlemmerne i revisionsudvalget; opfordrer indtrængende ECB til med henblik på at undgå interessekonflikter at offentliggøre erklæringer om finansielle interesser for Styrelsesrådets medlemmer; opfordrer ECB til at sikre, at Den Etiske Komité ikke ledes af en tidligere formand eller andre tidligere medlemmer af ECB's Styrelsesråd eller enhver, der er i risiko for interessekonflikter; opfordrer ECB's Styrelsesråd til at følge EU's personalevedtægt og adfærdskodeks og kræve en toårig erhvervsmæssig afholdenhedsperiode for sine afgående medlemmer efter afslutningen på deres mandat; understreger, at medlemmerne af ECB's direktion i princippet bør afstå fra samtidig at være medlemmer af fora eller andre organisationer, der omfatter direktionsmedlemmer fra banker, som ECB fører tilsyn med, medmindre et sådant medlemskab er i overensstemmelse med den etablerede praksis på globalt plan, og at ECB deltager på linje med andre centralbanker såsom USA's Federal Reserve eller Bank of Japan; mener, at ECB i disse tilfælde bør træffe passende foranstaltninger for at undgå eventuel interferens med dens tilsynsførende rolle og ikke bør deltage i drøftelser vedrørende individuelle banker, som den fører tilsyn med; noterer sig henstillingerne fra Den Europæiske Ombudsmand af 15. januar 2018 vedrørende deltagelsen af formanden for Den Europæiske Centralbank og medlemmerne af dens beslutningstagende organer i G30-gruppen;
—

der henviser til FN's generalsekretærs rapport af 30. marts 2017 med titlen »Operations of the United Nations Relief and Works Agency for Palestine Refugees in the Near East« (»Aktiviteter i De Forenede Nationers Hjælpeorganisation for Palæstinaflygtninge i Mellemøsten«),
K.

der henviser til, at der er stor bekymring over krænkelser af LGBTI-personers menneskerettigheder i Tjetjenien; der henviser til, at Den Russiske Føderation har undertegnet adskillige internationale menneskerettighedstraktater og er — som medlem af Europarådet og part i den europæiske menneskerettighedskonvention — således forpligtet til at garantere sikkerheden for alle personer, der måtte være i fare; der henviser til, at EU gentagne gange har tilbudt yderligere bistand og ekspertise for at hjælpe Rusland med at modernisere og håndhæve sin forfatning og retsorden i overensstemmelse med Europarådets standarder; der henviser til, at Rusland er forpligtet til og besidder midler til at efterforske de forbrydelser, der begås af de tjetjenske myndigheder; der henviser til, at homoseksualitet blev afkriminaliseret i Den Russiske Føderation i 1993;
34.

fremhæver behovet for en strategi, der har til formål at udvikle ungdomsbeskæftigelsesinitiativet fra et krisestyringsinstrument til et mere permanent EU-finansieringsinstrument til bekæmpelse af ungdomsarbejdsløshed i perioden efter 2020, samtidig med at der sikres en hurtig og ukompliceret anvendelse af midler, og som indfører et krav om samfinansiering for at understrege, at dette primært er medlemsstaternes ansvarsområde; bemærker, at der i forbindelse med forlængelsen af ungdomsbeskæftigelsesinitiativet bør tages hensyn til Revisionsrettens bemærkninger; understreger, at programmets overordnede mål er en bæredygtig integration af unge på arbejdsmarkedet; fremhæver behovet for at opstille klare, målbare mål; understreger, at disse elementer bør drøftes inden for rammerne af den næste FFR for at sikre kontinuitet, omkostningseffektivitet og merværdi;
82.

understreger behovet for at integrere hensynet til arbejdstager- og menneskerettigheder til søs inden for rammerne af den globale forvaltning af havene; opfordrer Kommissionen til at gøre en målrettet indsats for at fremme standarder for anstændigt arbejde i fiskeriindustrien på globalt plan i erkendelse af sammenhængen mellem krænkelse af arbejdstager- og menneskerettigheder og ubæredygtige og destruktive fangstmetoder, herunder navnligt IUU-fiskeri; opfordrer Kommissionen til at træffe foranstaltninger for at forhindre, at fiskevarer, der er fanget under udnyttelse af besætningsmedlemmer, der har været ofre for menneskehandel eller andre krænkelser af arbejdstager- og menneskerettigheder, får adgang til markeder i EU, og til at samarbejde med aktører i branchen for at opmuntre til anvendelse af due diligence-mekanismer, der kan sætte dem i stand til at udskille sådanne varer fra deres forsyningskæder; opfordrer medlemsstaterne til at sikre gennemførelse i national ret og gennemførelse af ILO's konvention C188 (arbejdsforhold i fiskerisektoren);
28.

glæder sig over, at Kommissionen anerkender behovet for at overveje virkningen af nye teknologier inden for liberale erhverv, især for advokater og revisorer, hvor procedurerne kan forbedres; bemærker navnlig, at der skal lægges stor vægt på de risici, der kan være forbundet med en sådan omstilling, for modtagere af tjenesteydelser, herunder forbrugerne, idet de ikke bør afskæres fra de nye teknologier;
16.

opfordrer alle EU's medlemsstater til at anlægge en fast, værdibaseret tilgang til Kina og forventer, at de undlader at gennemføre initiativer eller handlinger, der kan underminere sammenhængen, effektiviteten af og konsekvensen i EU's indsats; minder med dyb beklagelse om, at det ikke lykkedes EU at fremsætte en erklæring om menneskerettighederne i Kina på mødet i FN's Menneskerettighedsråd i Genève i juni 2017; glæder sig over vedtagelsen af en erklæring på den følgende plenarforsamling og forventer, at EU vil fortsætte med at nævne Kina som et land, der kræver Menneskerettighedsrådets opmærksomhed, så længe landet nægter at indlede meningsfulde menneskerettighedsreformer; opfordrer desuden EU og dets medlemsstater til i den kommende universelle regelmæssige gennemgang tydeligt at udtrykke bekymring over Kina og navnlig sikre, at det kinesiske civilsamfund frit kan deltage i processen;
30.

foreslår, at de deltagende lande lige fra begyndelsen indgår klare forpligtelser med hensyn til finansiering og menneskelige ressourcer til gennemførelsen af makroregionale strategier; opfordrer Kommissionen til at hjælpe med bedre koordinering inden for de makroregionale strategier og til at fremme god praksis og udvikle incitamenter for at tilskynde til aktiv deltagelse af og koordinering mellem alle berørte parter, også med henblik på at styrke sammenhængen mellem EU's politikker og gennemførelsen af makroregionale strategier; tilskynder endvidere til, at der ved iværksættelsen af makroregionale strategier gøres brug af grønne offentlige indkøb for at sætte skub i økoinnovation, bioøkonomien, udvikling af nye forretningsmodeller og anvendelse af sekundære råstoffer, ligesom eksempelvis i den cirkulære økonomi, med henblik på at opnå et højere niveau for beskyttelse af miljø og sundhed og fremme tætte forbindelser mellem producenter og forbrugere;
29.

opfordrer Kommissionen og de GD’er, der er ansvarlige for ligestilling mellem kønnene, udvikling og energi samt klima, til at medtage ligestilling mellem kønnene på en struktureret og systematisk måde i deres klima- og energipolitikker for EU og ikke udelukkende fokusere på den eksterne dimension; opfordrer indtrængende navnlig GD for Retlige Anliggender og Forbrugere og GD for Internationalt Samarbejde og Udvikling (DEVCO) til at øge deres bevidsthed om og arbejde med ligestilling mellem kønnene og styrkelse af kvinders indflydelse, da dette vedrører klimaretfærdighed; understreger nødvendigheden af, at GD for Klima (CLIMA) afsætter ressourcer til at besætte stillingen i et kontaktpunkt vedrørende ligestillingsspørgsmål; opfordrer EU og dets medlemsstater til at udvikle princippet om klimaretfærdighed; understreger, at den største uretfærdighed, der vil ske, hvis vi undlader at imødegå klimaændringerne på effektiv vis, vil være de ødelæggende virkninger, som dette vil få på fattige lande og befolkninger, navnlig kvinder;
17.

pålægger sin formand at sende denne beslutning til Rådet, Kommissionen, Tjenesten for EU's Optræden Udadtil, næstformanden for Kommissionen/Unionens højtstående repræsentant for udenrigsanliggender og sikkerhedspolitik, medlemsstaternes parlamenter og regeringer, præsidenten for Forbundsrepublikken Nigeria, formanden for Den Afrikanske Union, Den Blandede Parlamentariske Forsamling AVS-EU, Det Panafrikanske Parlament og repræsentanter for Det Økonomiske Fællesskab af Vestafrikanske Stater (ECOWAS).
13.

UNEP , i april 2015 erklærede, at de årlige indtægter fra udnyttelsen af naturressourcer beløber sig til mere end 1 mia. USD, og at størstedelen af fortjenesten — op mod 98 % — ender hos internationale koncerner, mens de resterende 2 % anvendes til at finansiere væbnede grupper i landet; opfordrer Kommissionen og medlemsstaterne til at træffe passende foranstaltninger mod europæiske virksomheder, som ikke overholder internationale standarder, eller som ikke i tilstrækkelig grad betaler erstatning til ofrene for menneskerettighedskrænkelser, som disse virksomheder er direkte eller indirekte ansvarlige for; anmoder om en hurtig gennemførelse af den aftale, medlemsstaterne indgik den 15. juni 2016 om EU-forordningen om »konfliktmineraler« (forordning (EU) 2017/821 minder om, at Ibrahim Thiaw, administrerende vicedirektør for FN’s Miljøprogram, i april 2015 erklærede, at de årlige indtægter fra udnyttelsen af naturressourcer beløber sig til mere end 1 mia. USD, og at størstedelen af fortjenesten — op mod 98 % — ender hos internationale koncerner, mens de resterende 2 % anvendes til at finansiere væbnede grupper i landet; opfordrer Kommissionen og medlemsstaterne til at træffe passende foranstaltninger mod europæiske virksomheder, som ikke overholder internationale standarder, eller som ikke i tilstrækkelig grad betaler erstatning til ofrene for menneskerettighedskrænkelser, som disse virksomheder er direkte eller indirekte ansvarlige for; anmoder om en hurtig gennemførelse af den aftale, medlemsstaterne indgik den 15. juni 2016 om EU-forordningen om »konfliktmineraler« (forordning (EU) 2017/821 ( 4 ) ), og om, at arbejdet fortsættes på EU- og FN-plan for at udvide den internationale lovgivning om dette emne;
41.

anbefaler, at Kommissionen hurtigt fastlægger en passende retlig ramme for opnåelse af grænseoverskridende interoperabilitet i hele EU samt bestemmelser om ansvaret for anvendelsen af de forskellige opkoblede transportformer; opfordrer Kommissionen til inden udgangen af året at fremsætte et lovforslag om adgang til bestemte oplysninger og ressourcer fra køretøjmonteret udstyr; anbefaler, at dette forslag bør sætte hele automobilindustriens værdikæde og slutbrugerne i stand til at drage fordel af digitaliseringen og sikre lige konkurrencevilkår og maksimal sikkerhed med hensyn til lagring af køretøjsoplysninger og adgang hertil for alle tredjeparter, som bør være fair, rettidig og uhindret for at beskytte forbrugernes rettigheder, fremme innovation og sikre en fair, ikkediskriminerende konkurrence på dette marked i overensstemmelse med princippet om teknologisk neutralitet; understreger behovet for at bidrage til moderniseringen af alle infrastrukturer i byer og landdistrikter i tilknytning til offentlige transporttjenester; anmoder Kommissionen om at garantere, at den i alle tilfælde sikrer fuld overholdelse af den generelle forordning om databeskyttelse, og om årligt at aflægge rapport til Parlamentet om sin overvågning;
52.

glæder sig over den overordnede tilgang til borgernes rettigheder i anden del af Kommissionens udkast til udtrædelsesaftale, men gentager, at det bliver et af de centrale spørgsmål for Parlamentets godkendelse, at der er taget hånd om alle udestående spørgsmål vedrørende borgernes rettigheder, og at det er sikret, at rettighederne for EU-borgere, der opholder sig lovligt i Det Forenede Kongerige, og for britiske statsborgere, der opholder sig lovligt i EU-27, ikke påvirkes af brexit; tilslutter sig indføjelsen af henvisningen til kommende ægtefæller; noterer sig bestemmelserne om de administrative procedurer for erhvervelse af status som fastboende og fastholder, at det er nødvendigt at gøre det muligt for familierne at påbegynde proceduren ved hjælp af en enkelt formular, som har karakter af en erklæring og placerer bevisbyrden hos de britiske myndigheder; understreger, at Europa-Parlamentet vil kontrollere, at disse procedurer gennemføres effektivt og er enkle, klare og gratis; insisterer på, at den fremtidige ret til fri bevægelighed i hele EU for britiske statsborgere, der i øjeblikket har bopæl i en EU-27-medlemsstat, sikres såvel som retten til at stemme ved lokalvalg for alle borgere, der er omfattet af udtrædelsesaftalen; opfordrer ligeledes til, at alle EU-borgere, der er omfattet af udtrædelsesaftalen, får livsvarig ret til at vende hjem til Det Forenede Kongerige, samt til beskyttelse mod udvisning af borgere med handicap og deres plejere og beskyttelse af proceduremæssige rettigheder i forbindelse med udvisning som omhandlet i direktiv 2004/38/EF og af tredjelandsstatsborgeres rettigheder som fastsat i EU-retten;
K.

der henviser til, at de midlertidige foranstaltninger risikerer at udløse en lang række handelsbeskyttelsesundersøgelser af grønne boks-subsidier i USA og andre lande; der henviser til, at dette i sidste ende vil være til skade for EU's og USA's producenter; der henviser til, at der er risiko for, at denne eskalering vil bringe veletablerede og omhyggeligt forhandlede WTO-aftaler i fare;